Valentina Ševtšenko (potkunyrkkeilijä)
Valentina Anatolievna Ševtšenko (s. 7. maaliskuuta 1988 Biškek, Kirgisia) on kirgisialais-perulainen thainyrkkeilijä ja vapaaottelija. Hän on muun muassa voittanut yhdeksän kertaa IFMA:n thainyrkkeilyn amatöörien maailmanmestaruuden, sekä kerran World Muaythai Councilin ylemmän kevytsarjan ammattilaismestaruuden 2012.
Jeļena Ostapenko
Jeļena ”Aļona” Ostapenko (s. 8. kesäkuuta 1997 Riika) on latvialainen tennispelaaja. Hän on ollut parhaimmillaan kaksinpelissä WTA-listan sijalla viisi maaliskuussa 2018 ja nelinpelissä sijalla 32 kesäkuussa 2017. Hän voitti Ranskan avointen kaksinpeliturnauksen vuonna 2017 sijoittamattomana pelaajana saavuttaen samalla ensimmäisen WTA-tason turnausvoittonsa kaksinpelissä. Toisen kaksinpelin WTA-turnausvoittonsa hän saavutti syyskuussa 2017. Nelinpelissä hän on saavuttanut kolme WTA-turnausvoittoa. Junioriurallaan Ostapenko voitti tyttöjen kaksinpelin Wimbledonissa 2014.